A tamas de presentar leyendas indichenas, a suya metrolochía (pesos y leis) se basa en o sistema román con unidatzs equivalents a os ases romans y as suyas divisions: semises (metatz) y quadrants (cuartos). Cal parar cuenta, manimenos, que s'ignoran as denominaciones reals que istos pueblos dioron a las suyas propias monedas, lo que ha levau a emplegar —talment erroniament— a terminolochía romana pa esprisar as valors indichenas conforme a o suyo peso y modulo. A unidat, equivalent a l'as, gosa medir entre os 22 y os 24 mm y o suyo peso oscila entre os 9,10 y os 7,51 g. Un semis puet medir entre 19 y 20 mm y pesar 5,02 g, y un quadrant medir 15 mm y pesar 1,9 g.